《古北口》
清代·张埙

地尽中原山，天挂秦时月。喜峰连居庸，夹此青硉矹。

一骑客关门，千秋几战伐。沙清走野兕，日落剩飞鹘。

乃见长城下，仅卧白头卒。近来关内民，关外来耕垡。

冥冥古楼堞，荒荒无逻讦。真笑前人忙，龙蛇胶齮龁。

作者简介：江苏吴县人，字商言，号瘦铜。乾隆三十四年进士，官内阁中书。考證金石及书画题跋，颇详瞻可喜。书法秀瘦可爱。工诗，少与蒋士铨齐名，以清峭胜。有《竹叶庵集》。